تبریک ائدیریک…
تانینمیش صنعتکار و اوستاد تارزن «شهریار صدیق باهران»ین آذربایجان موسیقیسینه ائتدییی خیدمتلرینی دهیرلندیرمک مقصدیله تبریز شهرینده عزیزلمه تدبیری کئچیریلهجک.
«آذربایجان موسیقی انجومنی» طرفیندن قید ائدیلهجک بو تدبیرده اوشاقلیقدان آذربایجان موسیقیسی ایله مشغول اولان اوستاد صنعتکارین حیات و یارادیجیلیغیندان سؤز آچیلاجاق، بستهلهدییی موسیقی اثرلریندن پارچالار وئریلهجک و رهبرلیک ائتدییی «راست موغام» گروپونون ایفالاری اولاجاقدیر.
تدبیر، آذربایجان مدنی اجتماعی شخصیتلرینین و آذربایجان مدنیتی هوسکارلارینین اشتراکی ایله پنجشنبه گونو ۲۳/۱۰/۱۴۰۰ ساعات ۱۸ ده، تبریزین دانشسرا میدانیندا یئرلشن «تربیت» سالونوندا کئچیریلهجکدیر.
«ایشیق» – آذربایجان ادبیات و اینجهصنعت سایتی امکداشلاری، اوستاد صنعتکاریمیزین آذربایجان موسیقیسینین تبلیغی و یاییلماسیندا چکدییی قیرخ ایللیک زحمتلرینی صمیمیتله دهیرلندیریر، اونون شرفینه قورولاجاق بو تدبیری تبریک ائدیر، سئویملی صنعتکاریمیزا جان ساغلیغی و داهادا یارادیجیلیق اوغورلاری آرزولاییر.
«ایشیق» – آذربایجان ادبیات و اینجهصنعت سایتی
۱۳/۱۰/۱۴۰۰
azb_Arab azb_Arab azb_Arab azb_Arab azb_Arab azb_Arab unk